# Com Instal·lar

Aquest document descriu com instal·lar &debian-gnu; &releasename; per &arch-title; (&architecture;) amb el nou &d-i;. És un passeig ràpid pel procés d'instal·lació el qual hauria de contenir tota la informació que necessiteu per la majoria d'instal·lacions. Quan sigui necessària mes informació us remetrem a explicacions més detallades a altres parts d'aquest document.

## Preliminars

El debian-installer es troba encara en fase beta. Si trobeu errors al llarg de la instal·lació per favor dirigiu-vos a la submit-bug per consultar la informació de com informar-ho. Si teniu preguntes les quals no estan respostes a aquest document, per favor informeu a la llista de correu debian-boot (&email-debian-boot-list;) o pregunteu al IRC (#debian-boot a la xarxa de OFTC).

## Arrencada de l'instal·lador

Podeu trobar alguns enllaços ràpids a les imatges dels CD a la pàgina inicial de &d-i; . L'equip de debian-cd construeix imatges dels CD que utilitzen el &d-i; a la pàgina de Debian CD. Si voleu trobar més informació d'on descarregar-se els CDs, mireu official-cdrom.

Alguns mètodes d'instal·lació requereixen d'altres imatges a mes a mes de les imatges dels CDs. La pàgina inicial de &d-i; teniu enllaços a altres imatges. A la where-files s'explica com podeu trobar imatges a rèpliques de &debian;

Les subseccions de baix us donaran detalls de quines imatges necessiteu aconseguir per cada mecanisme d'instal·lació.

### CDROM

Hi ha dues imatges de CD diferents per netinst que poden ser utilitzades per instal·lar &releasename; amb &d-i;. Aquestes imatges s'han fet amb la intenció d'arrencar des del CD i instal·lar els paquets addicionals fent ús d'una xarxa, d'ahí el nom netinst. La diferència entre les dues imatges és que a la imatge completa estan inclosos els paquets base, mentre que si esteu utilitzant la imatge «targeta de negocis» haureu de descarregar-los de la web. Si voleu, podeu aconseguir una imatge completa del CD a la qual no necessiteu la xarxa per instal·lar. Tan sols necessiteu el primer CD del conjunt de CDs de &debian;.

Descarregueu la que preferiu i graveu-la a un CD. Per arrencar el CD, necessiteu canviar la configuració de la vostra BIOS, com s'explica a la bios-setup. Per arrencar un PowerMac des de CD, premeu la tecla c mentre esteu arrencant. Mireu boot-cd per altres maners d'arrencar des de CD.

### Disquet

Si no podeu arrencar des de CD, podeu descarregar les imatges dels disquets &debian;. Necessiteu les imatges `floppy/boot.img`, `floppy/root.img` i possiblement un o més dels disquets amb controladors.

El disquet d'arrencada és el que conté la imatge `boot.img`. Quan arrenqueu aquest disquet, us suggerirà que inseriu un segon disquet — feu ús del que conté `root.img` dins.

Si esteu planejant fer la instal·lació per xarxa, normalment necessitareu el disquet `floppy/net-drivers-1.img`. Per targetes de xarxa PCMCIA o USB, i altres targetes menys usuals, també necessitareu un segon disquet, `floppy/net-drivers-2.img`.

Si teniu un CD, però no podeu arrencar des d'ell, aleshores arrenqueu des de disquet i feu ús de `floppy/cd-drivers.img` com disc de controladors, i completeu la instal·lació fent ús del CD.

Els disquets son un dels mitjans menys segurs, així que prepareu-vos per un munt de fallades als disquets (mireu la unreliable-floppies). Cada fitxer `.img` que heu descarregat va a un únic disquet; podeu fer ús de l'ordre dd per escriure'l a /def/fd0 o equivalents (podeu trobar més detalls a la create-floppy). Com que teniu més d'un disquet, no seria mala idea etiquetar-los.

### Clau de memòria USB

També podeu instal·lar des de una clau de memòria USB. Per exemple un clauer USB pot ser un mitjà d'instal·lació de &debian; molt còmode per portar per tot arreu.

La forma més fàcil de preparar el vostre llapis de memòria USB és descarregar el fitxer `hd-media/boot.img.gz`, i utilitzar gunzip per extraure la imatge de 256 MiB d'aquest fitxer. Escriviu aquesta imatge directament al vostre llapis de memòria, que ha de ser com a mínim de 256 MiB de tamany. Per suposat, açò destruirà tot el que hi havia al llapis de memòria. Després mounteu el llapis de memòria, que ara ha de tenir un sistema de fitxers FAT. Ara, descarregueu una imatge del CD netinst de &debian;, i copieu el fitxer al llapis de memòria; qualsevol nom és bo sempre que acabe amb `.iso`.

Hi ha formes més flexibles per preparar un llapis de memòria per fer ús del debian-installer, i també és possible que funcioni amb llapis de memòria mes petits. Per més detalls, podeu mirar boot-usb-files.

Algunes BIOS poden arrencar directament de dispositius USB, i d'altres no. Heu de configurar la vostra BIOS per que arrenque des del «disc extraïble» o de USB-ZIP per fer que arrenque des del dispositiu USB. Podeu trobar ajudes i detalls a usb-boot.

Arrencar un sistema Macintosh des de un dispositiu d'emmagatzemament USB requereix usar manualment l'Open Firmware. Per a instrucciones, vegeu usb-boot.

### Arrencada des de la xarxa

També és possible arrencar el &d-i; completament de la xarxa. Hi ha diferents mètodes per arrencar per xarxa depenent de la vostra arquitectura i configuració d'arrencada de xarxa. Els fitxers que podeu trobar a `netboot/` poden utilitzar-se per arrencar de la xarxa el &d-i;.

La manera més fàcil per configurar-ho és probablement l'arrencada amb PXE. Desempaqueteu amb el tar el fitxer `netboot/pxeboot.tar.gz` a `/srv/tftp` o a un altre lloc al vostre servidor tftp. Configureu el vostre servidor DHCP per que envie als clients el fitxer `pxelinux.0`, i amb una mica de sort tot anirà be. Si voleu instruccions més detallades, mireu install-tftp.

### Arrencada des del disc dur

Es possible arrencar l'instal·lador sense fer ús d'un dispositiu extraïble, tan sols tenint un disc dur, que pot contenir un sistema operatiu diferent. Descarregueu `hd-media/initrd.gz`, `hd-media/vmlinuz`, i la imatge d'un CD de &debian; al directori principal del vostre disc dur. Assegureu-vos de que la imatge del CD ha de tenir el nom acabat amb `.iso`. Ara tan sols us queda arrencar el linux amb el initrd. A la boot-initrd s'explica com fer-ho.

## Instal·lació

Una vegada l'instal·lador ha començat, voreu la pantalla de benvinguda. Premeu &enterkey; per arrencar, o llegiu les instruccions per seleccionar altres mètodes i paràmetres (vegeu la boot-parms).

Al cap d'una mica se ús demanarà que seleccioneu el vostre idioma. Feu ús de les fletxes per seleccionar un idioma i premeu &enterkey; per continuar. A continuació se ús preguntarà el vostre país, amb les eleccions possibles s'inclourà una llista de països on es parla el vostre idioma. Si no es troba a la llista curta, també disposeu d'una llista amb tots els països del mon.

És possible que necessiteu confirmar el vostre mapa de teclat. Escolliu el valor per defecte a no ser que en conegueu un millor.

Ara seieu mentre el debian-installer detecta el vostre maquinari, i carrega la resta de components des del CD, disquet, USB, etc.

Després l'instal·lador intentarà detectar el vostre maquinari de xarxa i configurar la xarxa mitjançant DHCP. Si no esteu en xarxa o no disposeu de DHCP, aleshores podreu configurar manualment la xarxa.

El proper pas configura el rellotge i el fus horari. L'instal·lador intentarà connectar-se a un servidor d'hora d'Internet per assegurar que l'hora del rellotge és correcta. El fus horari dependrà del país seleccionat anteriorment i l'instal·lador només demanarà triar-ne un si el país té diverses zones.

Aquest és el moment de fer particions als vostres discs. Primer tindreu l'oportunitat de triar si fer particions automàticament al disc sencer, o a l'espai buit disponible (vegeu partman-auto). Recomenat si sou nous usuaris o si teniu pressa. Si no voleu fer particions automàticament, trieu Manual des del menú.

Si teniu una partició amb DOS o Windows que voleu conservar, aneu amb molt de compte amb la partició automàtica. Si seleccioneu fer particions manualment, podeu fer ús de l'instal·lador per canviar el tamany d'una partició FAT o NTFS tan sols seleccionant la partició i especificat el nou tamany.

A la pròxima pantalla voreu la vostra taula de particions, com seran formatades les particions i on es muntaran. Seleccioneu una partició per modificar-la o esborrar-la. Si particioneu automàticament, tan sols podreu escollir Finalitza la partició i escriu els canvis al disc al menú, per utilitzar les opcions que heu triat. Recordeu d'assignar al menys una partició d'intercanvi i muntar una partició a `/`. Per a informació més detallada sobre com utilitzar el partidor, referiu-vos a di-partition; a l'appendix partitioning també hi trobareu informació general sobre el procés de partició.

Ara el &d-i; formata les vostres particions i comença a instal·lar el sistema base, la qual cosa tardarà una mica. Desprès s'instal·larà el nucli.

El sistema base que heu instal·lat ja es pot utilitzar, però encara és una instal·lació molt mínima. Per tenir un sistema més funcional, el següent pas us permetrà instal·lar paquets addicionals tot i seleccionant tasques. Abans de poder instal·lar paquets, s'ha de configurar l'`apt`, ja que és allà on es defineix d'on s'obtindran els paquets. La tasca Sistema estàndard serà seleccionada per defecte i normalment s'hauria d'instal·lar. Seleccioneu també la tasca Entorn d'escriptori si voleu un escriptori gràfic després de completar el procés d'instal·lació. Vegeu pkgsel per a informació addicional.

A continuació de la instal·lació del sistema base es configuren els comptes d'usuari. Per omissió s'haurà d'indicar la contrasenya del compte root (administrador) i la informació necessària per crear un compte d'usuari normal.

L'últim pas és la instal·lació del gestor d'arrencada. Si l'instal·lador detecta altres sistemes operatius al vostre ordinador, els afegirà al menú d'arrencada i ho farà saber. Per defecte el GRUB s'instal·larà al sector d'arrencada del vostre primer disc dur, cosa que normalment serà una bona elecció. Podreu canviar-lo i instal·lar-lo a un altre lloc si ho desitgeu.

El &d-i; ús notificarà que la instal·lació s'ha finalitzat. Traieu el cdrom o qualsevol mitjà d'arrencada que hajau utilitzat i premeu &enterkey; per arrencar de nou la màquina. Ara hauria d'iniciar-se el sistema acabat d'instal·lar, i us hauria de permetre l'entrada. Això s'explica en detall a boot-new.

Si necessiteu més informació del procés d'instal·lació, vegeu el d-i-intro.

## Envieu un informe de la instal·lació

Si heu fet la instal·lació amb èxit fent ús del &d-i;, preneu-vos una mica de temps per enviar-nos un informe. La manera més senzilla de fer-ho és instal·lant el paquet reportbug (`aptitude install reportbug`), configurar el `reportbug` com s'explica a mail-outgoing, i executar `reportbug installation-reports`.

Si no heu aconseguit completar la instal·lació o heu trobat algun altre problema, probablement heu trobat una errada al debian-installer. Per poder millorar el instal·lador, és necessari que el coneguem, així que per favor preneu-vos un temps per informar-lo. Podeu fer ús d'un informe d'instal·lació per informar-lo; si la instal·lació falla completament, mireu la problem-report.

## I finalment…

Esperem que la vostra instal·lació de &debian; sigui satisfactòria i que trobeu &debian; d'utilitat. Ara és possible que vulgueu llegir post-install.